Case ID: 1235192
Sentence 9: Məhkəmə ekspertiza rəyində göstərilmiş əsas borc məbləğinə münasibətdə qeyd etmişdir ki, mübahisəyə verilmiş iddia tələbi həcmində baxıldığına görə, tələb edildiyindən artıq borc məbləğinin müəyyən edilməsi Azərbaycan Respublikası Mülki Prossesual Məcəlləsinin (bundan sonra – MPM) 218.3-cü maddəsinin tələblərinin pozulması kimi qiymətləndirilir.Apelyasiya instansiyası məhkəməsi, həmçinin işin müəyyən edilmiş hallarına “İpoteka haqqında” Qanunun 4, 33, 34.1.1, 36.1, 36.2.4, 36.3, 39, 59.3, 59.4-cü maddələrini, Mülki Məcəllənin 317.1, 319.1-ci maddələrini tətbiq edərək qeyd etmişdir ki, tərəflər arasında bağlanmış ipoteka müqaviləsi, müqavilə tərəflərinin iradə ifadəsinə uyğun bağlanmış və həmin müqavilə rəsmiləşdirilən zaman tərəflər müstəqil olmuş, onlara qarşı qanunvericiliyin tələblərinə uyğun gəlməyən və ya onunla müəyyənləşdirilmiş qaydaları və qadağaları pozan əqd, habelə hakimiyyətdən sui-istifadə nəticəsində, zorakılıq, hədə təsiri altında, bir tərəfin nümayəndəsinin digər tərəfə pis niyyətlə razılığa gəlməsi və ya şəxsin ağır vəziyyətə düşməsi halları olmamış, müqavilənin zəruri şərtlərinə əməl edilməklə tərəflərin hər biri müqavilə azadlığı prinsipinə uyğun olaraq iradə ifadələrini ifadə etmişlər.